उन्होंने बताया कि तीन दिवसीय कृषि उन्नति मेला में देश के विभिन्न हिस्सों से हजारों की संख्या में प्रगतिशील किसानों के जुटने की उम्मीद है। मेले में न सिर्फ भारतीय कृषि अनुसंधान संस्थान बल्कि राज्य कृषि विश्वविद्यालयों, भारतीय कृषि अनुसंधान परिषद के संस्थानों, सार्वजनिक क्षेत्र के उपक्रमों, गैर सरकारी संगठनों के लोग हिस्सा लेंगे। संबंधित संस्थाओं एवं संगठनों के स्टॉल पर उनके उत्पादों की प्रदर्शनी लगेगी।